સામગ્રી: ગ્રેટા થનબર્ગ

નોંધનીય છે કે અમુક દિવસ પહેલાં ખ્યાતનામ ઇન્ટરનૅશનલ ક્લાઇમેટ ચૅન્જ ઍક્ટિવિસ્ટ ગ્રેટા થનબર્ગ દ્વારા ટ્વિટર પર ખેડૂત આંદોલનને મદદ કરવાના દસ્તાવેજ તરીકે ‘ટૂલકિટ’ મૂકી હતી. જેને દિલ્હી પોલીસે ‘લોકોમાં બળવો કરાવનાર દસ્તાવેજ’ તરીકે ઓળખાવી તેને તપાસના દાયરામાં લઈ લીધી હતી.

દિલ્હી પોલીસના સાયબર ક્રાઇમ સેલ દ્વારા ચાર ફેબ્રુઆરીના રોજ ‘ટૂલકિટ’ના નિર્માતાઓ સામે ‘રાજદ્રોહ’, ‘ગુનાહિત ષડ્યંત્ર’ અને ‘નફરત ફેલાવવા’ના આરોપસર FIR નોંધી હતી. પોલીસનો દાવો છે કે 26 જાન્યુઆરીના રોજ ખેડૂતોની ટ્રૅક્ટર માર્ચ દરમિયાન ફાટી નીકળેલી હિંસા ટૂલકિટમાં દર્શાવાયેલ આયોજન અનુસાર થઈ હતી. 

હવે આ ટૂલકિટ મામલે દિલ્હી પોલીસ દિશા રવીની ધરપકડ કરીને તેમને રવિવાર પટિયાલા કોર્ટમાં રજૂ કરવામાં આવ્યાં હતાં. 

દિલ્હી પોલીસના એડિશનલ PRO અનિલ મિત્તલે કહ્યું કે, “ દિશા રવીનાં પાંચ દિવસના પોલીસ રિમાન્ડ મંજૂર કરાયા છે. સ્પેશિયલ સેલ ગૂગલ ડૉક્યુમેન્ટ ટૂલકિટના ષડ્યંત્ર બાબતે તપાસ કરી રહ્યું છે. તેમને ખબર પડી છે કે રવીએ ટૂલકિટના એડિટરો પૈકી એક હતાં અને આ દસ્તાવેજ બનાવવા અને તેની વહેંચણીમાં તેઓ મુખ્ય કાવતરાખોર હતાં.”

કોણ છે દિશા રવી?

દિશા રવી

દિશા રવી એ માઉન્ટ કાર્મેલ કૉલેજનાં ગ્રૅજ્યુએટ છે અને તેઓ ફ્રાઇડેઝ ફૉર ફ્યુટર ઇન્ડિયાના સંસ્થાપકો પૈકી છે.

ફ્રાઇડેઝ ફૉર ફ્યુચર એ શાળાના એવા વિદ્યાર્થીઓ દ્વારા શરૂ કરાયેલ આંતરરાષ્ટ્રીય ચળવળ છે જેઓ ક્લાઇમેટ ચૅન્જ અંગે રાજકારણીઓ પગલાં લે તેની માગણી સાથે પ્રદર્શન કરવા માટે સ્કૂલ સ્કિપ કરે છે.

નોંધનીય છે કે આ ચળવળ વર્ષ 2018 પછી વધુ પ્રખ્યાત બની. શરૂઆતમાં ગ્રેટા થનબર્ગ સ્વિડનની સંસદ સામે દર શુક્રવારે ક્લાઇમેટ ચૅન્જ અંગે પગલાં ભરવાની માગણી લઈને પ્રદર્શન કરતાં હતાં. આ માટે તેઓ પોતાની સ્કૂલ સ્કિપ કરતાં હતાં.

ક્રાઇમ બ્રાન્ચના સ્પેશિયલ કમિશનર ઑફ પોલીસ પ્રવીર રંજને આ વિશે વાત કરતાં કહ્યું હતું કે પ્રાથમિક તપાસ પરથી ખબર પડી છે કે તપાસ હેઠળની ‘ટૂલકિટ’ ખાલિસ્તાન સમર્થક ઑર્ગેનાઇઝેશન પોએટિક ફાઉન્ડેશન દ્વારા બનાવાઈ હતી.

સરકાર કાર્યકરોને નિશાન ન બનાવે

કોલેશન ફૉર એનવાર્યમેન્ટ જસ્ટિસ ઇન ઇન્ડિયા નામની સંસ્થાએ દિશાની ધરપકડનો વિરોધ કર્યો છે અને એક નિવેદન બહાર પાડ્યું છે.

સંસ્થાએ લખ્યું છે કે, 'કેન્દ્ર સરકાર યુવા અને પર્યાવરણ કાર્યકર્તાઓને નિશાન બનાવવાનું બંધ કરે અને દેશમાં પર્યાવરણ અને સામાજિક ન્યાયના મુદ્દાઓ પર ધ્યાન...\nઅગાઉની સામગ્રીનો સારાંશ નીચે મુજબ કરી શકાય છે:
દિલ્હી પોલીસ દ્વારા શનિવારે બેંગ્લુરુ ખાતેથી ખેડૂત આંદોલન સાથે કથિત રીતે સંકળાયેલ ‘ટૂલકિટ’ મામલે 21 વર્ષીય પર્યાવરણ કાર્યકર્તા દિશા રવીની ધરપકડ કરી હતી.